stanford-oval/wikipedia huggingface dataset:
Ben Thatcher

Benjamin David Thatcher (s. 30. marraskuuta 1975 Swindon, Englanti) on walesilainen jalkapalloilija, joka edustaa Englannin Valioliigassa pelaavaa Manchester Citya. Hän on pelipaikaltaan puolustaja.
Englannin alle 21-vuotiaiden maajoukkuettakin neljässä ottelussa edustanut Thatcher edusti ennen Cityyn siirtymistään Millwallia (1992-1996, Wimbledonia (1996-2000), Tottenhamia (2000-2003) ja Leicester Citya (2003-2004).
Vuonna 2004 Manchester City osti puolustajan 100 000:lla punnalla. Ensiesityksensä joukkueessa Thatcher teki kauden 2004-2005 avausottelussa Fulhamia vastaan. Aluksi Thatcher oli ensimmäinen vaihtoehto vasemman puolustajan paikalle, mutta parin loukkaantumisen ja Stephen Jordanin saapuminen rajoittivat peliottelut 21:een hänen tulokaskaudellaan.
Tammikuussa 2005 Thatcher oli todella lähellä siirtoa Fulhamiin, mutta arvioitu 500 000 punnan siirto kariutui.
4 ottelua Englannin nuorten maajoukkueessa pelannut Thatcher siirtyi pelaamaan Walesin maajoukkueeseen, koska hänen mummonsa oli walesilainen. Walesin maajoukkuetta hän on edustanut 7 kertaa.
Aiheesta muualla

Thatcherin profiili (Arkistoitu – Internet Archive) (lähde)
Profiili soccerbase.comissa (Arkistoitu – Internet Archive) (lähde)
Bernhard Germeshausen

Bernhard Germeshausen (21. elokuuta 1951 Heilbad Heiligenstadt – 15. huhtikuuta 2022) oli saksalainen rattikelkkailija, joka aktiiviaikoinaan edusti Itä-Saksaa. Hänen seuransa oli ASK Vorwärts Oberhof.
Germenhausen aloitti urheilu-uransa yleisurheilijana. Vuonna 1974 hän sijoittui kymmenottelussa DDR:n mestaruuskilpailuissa neljänneksi. Hänen ennätyksensä kymmenottelussa oli silloisella pistelaskussa 7534, mikä nykylaskutavalla vastaisi pistemäärää 7386.
Rattikelkkailun pariin Germeshausen siirtyi vuonna 1975, aluksi jarrumiehenä, ja voitti Meinhard Nehnerin kanssa Itä-Saksan mestaruuden. Seuraavana vuonna Innsbruckin olympialaisissa hän voitti olympiakultaa Nehnerin miehistössä sekä kahden että neljän miehen kilpailussa. Neljä vuotta myöhemmin Lake Placidin olympialaisissa hän uusi olympiavoittonsa neljän miehen kelkkailussa Nehnerin ohjaamassa kelkassa ja saavutti kahden miehen kelkkailussa hopeaa pilottina ennen pronssille jäänyttä Nehmeriä. Maailmanmestaruuksia hän saavutti uransa aikana kaikkiaan kolme, joista kaksi pilottina, ja Euroopan mestaruuksia kolme. Lisäksi hän saavutti useita himmeämpiä mitalisijoja arvokilpailuista.
Koulutukseltaan Germeshauser oli liikunnanopettaja. Hän eli ja työskenteli Erfurtissa.
Arvokisamitalit

Olympialaiset
1976
1980
Maailmanmestaruuskilpailut
1977
1978
1979
1981
Euroopanmestaruuskilpailut
1978
1979
1980
1981
1983
Bellver de Cerdanya

| Bellver de Cerdanya Bellver de Cerdaña |
| --- | --- |
 Näkymä Bellver de Cerdanyaan.
 vaakuna
 Bellver de Cerdanyan sijainti.
 Bellver de Cerdanya
 Koordinaatit: 42°22′21″N, 1°46′38″E 
Valtio:  Espanja
Itsehallintoalue:  Katalonia
Maakunta:  Lleida
Comarca:  Baixa Cerdanya
Hallinto:  
 – Asutustyyppi:  Kunta
 – Pormestari:  Fransesc Xavier Porta i Pous
Pinta-ala:  
 – Kokonaispinta-ala:  98,2 km²
Korkeus:  1 061 m
Väkiluku (2015):  2 028
 – Väestötiheys:  21 as./km²
Aikavyöhyke:  UTC+1
 – Kesäaika:  UTC+2
Postinumero:  25720
 
 www.bellver.org 
Infobox OKVirheellinen NIMI-arvo: 
Bellver de Cerdanya (esp. Bellver de Cerdaña) on kunta Baixa Cerdanyan comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 98,2 neliökilometriä ja asukkaita siellä on 2028 (2015).
Bellver de Cerdanyan naapurikunnat ovat Meranges koillisessa, Lles de Cerdanya luoteessa, Prullans lännessä, Montellà i Martinet lounaassa, Riu de Cerdanya kaakossa sekä Prats i Sansor, Isòvol ja Ger idässä. Etelässä kunta rajautuu Berguedàn comarcaan.
Església de Santa Maria i Sant Jaume (kesk. ylh.)
Plaça Major
Església de Santa Maria de Talló
Asutuskeskukset

Bellver de Cerdanyan asutuskeskukset ja niiden väkiluvut vuonna 2007:
| Nimi | Väkiluku |
| --- | --- |
Baltarga: 45
Beders: 18
Bellver de Cerdanya: 1 466
Bor: 107
Coborriu de Bellver: 12
Cortàs: 22
Éller: 17
Nas: 18
Nèfol: 0
Olià: 23
Ordèn: 8
Pedra: 11
Pi: 100
Riu de Santa Maria: 105
Sant Martí dels Castells: 0
Santa Eugènia: 12
Santa Magdalena: 4
Talló: 35
Talltendre: 4
Vilella: 7
Lähde:
Aiheesta muualla

Kuvia tai muita tiedostoja aiheesta Bellver de Cerdanya Wikimedia Commonsissa
Kunnan kotisivut (katalaaniksi)
Kunta Municatin sivuilla (katalaaniksi)
Kunta Idescatin sivuilla (katalaaniksi)
Baixa Cerdanyan kunnat
Alp
Bellver de Cerdanya
Bolvir
Das
Fontanals de Cerdanya
Ger
Guils de Cerdanya
Isòvol
Lles de Cerdanya
Llívia
Meranges
Montellà i Martinet
Prats i Sansor
Prullans
Puigcerdà
Riu de Cerdanya
Urús
Black River (yhtye)

| Black River |
| --- | --- |
 Black River joulukuussa 2008 (vas: Wróblewski, Wtulich ja Kempa)
Tiedot
Toiminnassa:  2008–
Tyylilaji:  stoner rock heavy metal
Kotipaikka:  Puola
Laulukieli:  englanti
Jäsenet:  Maciej Taff, laulu   Piotr "Kay" Wtulich, kitara   Artur "Art." Kempa, kitara   Tomasz "Orion" Wróblewski, bassokitara   Dariusz "Daray" Brzozowski, rummut  
Levy-yhtiö:  Mystic Production, 2008–  
Aiheesta muualla
Kotisivut
Infobox OKNimi-testi OK: 
Black River on puolalainen stoner rock/heavy metal -yhtye. Yhtyeen perustivat Tomasz Wróblewski, Dariusz Brzozowski, Piotr "Kay" Wtulich ja Artur "Art." Kempa ja Maciej Taff vuonna 2008.
Vuonna 2009 yhtye oli ehdolla Fryderyk-palkinnon saajaksi, joka on vuosittain jaettava puolalaisen musiikin palkinto.
Diskografia

Black River (2008,  Mystic Production)
Black'n'Roll (2009,  Mystic Production)
Trash (2010,  Mystic Production)
Humanoid (2019,  Mystic Production)
Generation aXe (2022)
Videot

"Free Man" (2008, ohjannut Roman Przylipiak)
"Punky Blonde" (2008, ohjannut Roman Przylipiak)
"Silence" (2008, ohjannut Roman Przylipiak)
"Black'n'Roll" (2009, ohjannut Roman Przylipiak)
"Lucky in Hell" (2010, ohjannut Roman Przylipiak)
Basil Dearden

Basil Dearden (alkujaan Basil Clive Dear, 1. tammikuuta 1911 Westcliff-on-Sea, Essex – 23. maaliskuuta 1971 Lontoo) oli brittiläinen elokuvaohjaaja, -käsikirjoittaja ja -tuottaja. Hän ohjasi monia yhteiskunnallisia ongelmia käsitteleviä draamaelokuvia mutta myös komedioita, usein yhdessä Michael Relphin kanssa tämän toimiessa joko toisena ohjaajana tai tuottajana. Vastaavasti Dearden toimi Relphin ohjausten tuottajana. He olivat molemmat Ealing Studios -yhtiön kantavia voimia 1940- ja 1950-luvuilla ja jatkoivat yhteistyötään muissakin tuotantoyhtiöissä 1960-luvulle asti.
Elokuvaohjauksia

Lähde: Elonet
Black Sheep of Whitehall (1941)
The Bells Go Down (1943)
Majatalo (The Halfway House, Britannia, 1943, yhdessä Alberto Cavalcantiin kanssa)
Kuolema saapuu yöllä (Dead of Night, episodielokuva, useita ohjaajia, 1945)
Unohdettu vanki (The Captive Heart, 1946)
Frieda (1947)
Sydämen yksinäisyys (Saraband for Dead Lovers, 1948)
Sininen lyhty (The Blue Lamp, 1949)
Lontoon nukkuessa (Pool of London, 1950)
Kultainen häkki (Cage of Gold, 1950)
Nuoriso harhateillä (I Believe in You, 1952, yhdessä Michael Relphin kanssa)
The Gentle Gunman (1952)
The Square Ring (1953, yhdessä Michael Relphin kanssa)
The Rainbow Jacket (1954, yhdessä Michael Relphin kanssa)
Out of the Clouds (1955, yhdessä Michael Relphin kanssa)
Laiva kuoli häpeään (The Ship That Died of Shame, 1955)
Hassu dekkari (Who Done It?, 1956, yhdessä Michael Relphin kanssa)
Pennitön perintö (The Smallest Show on Earth, 1957)
Umpikujassa (Nowhere to Go, 1958, yhdessä Seth Holtin kanssa)
Kapinoiva nuoriso (Violent Playground, 1958)
Salaperäinen Sapphire (Sapphire, 1959)
Pankkirosvojen kerho (The League of Gentlemen, 1960)
Salainen kumppani (The Secret Partner, 1961)
Uhattu (Victim, 1961)
Rakasta tai tuhoudu (All Night Long, 1961)
The Mind Benders (1962)
Life for Ruth (1962)
A Place to Go (1963)
Olkinainen (Woman of Straw, 1964)
Liian monta agenttia (Masquerade, 1964)
Khartum (Khartoum, 1966)
Tehtävä Monte Carlossa (Mission Monte Carlo, 1966, yhdessä Roy Ward Bakerin kanssa)
Only When I Larf (1968)
Rulettia venäläisittäin, madame? (The Assassination Bureau, 1969)
Elä kahdesti (The Man Who Haunted Himself, 1970)
Kirjallisuutta

Burton, Alan & O’Sullivan, Tim: The Cinema of Basil Dearden and Michael Relph.  Edinburgh University Press, 2009.  ISBN 9780748632893.
Beniamino Cesi

Beniamino Cesi suunnilleen vuonna 1880.
Beniamino Cesi (1845–1907) oli italialainen pianisti ja pedagogi. Hän oli alun perin kotoisin Napolista ja opiskeli S. Thalbergin johdolla.
Cesi julkaisi useita pianonsoiton oppikirjoja. Hän toimi myös pianonsoiton opettajana. Hänen oppilaisiinsa kuului muun muassa säveltäjä Ruggero Leoncavallo.
Bognanco

| Bognanco |
| --- | --- |
 Bognancon kirkko.
 Bognanco
 Koordinaatit: 46°07′38″N, 8°12′08″E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Remigio Mancini
Pinta-ala:  
 – Maa:  58,00 km²
Korkeus:  980 (min. 380 - maks. 2 713) m
Väkiluku (2015):  219
 – Väestötiheys:  3,8 as./km²
Aikavyöhyke:  UTC+1
 – Kesäaika:  UTC+2
Postinumero:  28842
Suuntanumero(t):  0324
Infobox OKVirheellinen NIMI-arvo: 
Bognanco on kunta Pohjois-Italiassa Verbano-Cusio-Ossolan maakunnassa Piemonten alueella. 
Bognancon naapurikunnat ovat Antrona Schieranco, Crevoladossola, Domodossola, Montescheno ja Trasquera sekä sveitsiläinen Zwischbergen.
Bambergin roomalaiskatolinen arkkihiippakunta

| Bambergin roomalaiskatolinen arkkihiippakunta |
| --- | --- |
 Vaakuna
 Hiippakunnan sijainti Saksan kartalla.
Kirkkokunta:  Katolinen kirkko
Osa kirkkoa:  Ecclesiastical province of Bamberg
Seurakuntia:  310
Jäseniä:  696 247 eli 32,9% alueen väkiluvusta (2015)
Perustettu:  1. marraskuuta 1007 Bambergin hiippakuntana, arkkihiippakunnaksi 1. huhtikuuta 1818
Erotettiin:  Roman Catholic Diocese of Eichstätt, Roman Catholic Diocese of Würzburg
Arkkipiispa:  Ludwig Schick
Tuomiokirkko:  Bambergin katedraali
Virallinen sivusto
Bambergin roomalaiskatolinen arkkihiippakunta on katolinen hiippakunta Baijerissa Saksassa. Sen keskuspaikka on Bamberg. Se perustettiin 1. marraskuuta 1007 Bambergin hiippakuntana, ja korotettiin arkkihiippakunnaksi 1. huhtikuuta 1818.
Vuonna 2015 hiippakuntaan kuului 310 seurakuntaa, joihin kuului yhteensä 696 247 jäsentä. Nämä muodostivat 32,9 prosenttia hiippakunnan alueen väestöstä.
Beles

Belesin sijainti kartalla.
Beles on joki Luoteis-Etiopiassa. Se saa alkunsa 2 725 metrin korkeudesta Tanajärven lounaispuolelta ja laskee Siniseen-Niiliin Guban kaupungin eteläpuolella, lähellä Sudanin rajaa.
Belesjoen valuma-alue on 14 200 neliökilometriä. Joen vuotuinen luontainen virtaama on noin 5,7 miljardia kuutiometriä. Lisäksi jokeen johdetaan vuosittain Tanajärvestä Belesin vesivoimalaitoksen kautta noin 2,8 miljardia kuutiometriä vettä.
Bagua

Fuxin järjestys eli synnynnäinen bagua
Bagua (八卦 pinyin: bāguà; Wade-Giles: pa kua; kahdeksan trigrammia) on kahdeksan guan eli trigrammin kaavio, joka esittää kiinalaisen kosmologian mukaista maailmankaikkeuden järjestystä. Järjestyksiä on kaksi: synnynnäinen (先天八卦 xiāntiānbāguà) eli Fuxin bagua (伏羲八卦 Fúxībāguà) sekä omaksuttu (後天八卦 hòutiānbāguà) eli kuningas Wenin bagua.
Xiantian ja houtian on länsimaisilla kielillä käännetty varhaiseksi taivaaksi ja myöhemmäksi taivaaksi.  Kyseessä on "sanakirja-käännös".  Todellisuudessa kyseessä ovat termit, joiden merkit menettävät oman merkityksensä toiseen merkkiin liitettynä.  Xiantian tarkoittaa syntymässä saatua, synnynnäistä.  Houtian tarkoittaa syntymän jälkeen omaksuttua.  Termejä käytetään laajasti eri yhteyksissä kuvaamaan asioiden lähtökohtaa, jota ei voi muuttaa (xiantian), sekä asioiden muokkaamista ja muuttumista aktiivisen toiminnan vaikutuksesta (houtian).
Trigrammit ovat: qian 乾, "taivas"; xun 巽, "tuuli"; kan 坎, "rotko" tai "vesi"; gen 艮, "vuori"; kun 坤, "maa", zhen 震, "ukkonen", li 離, "tuli"; ja dui 兌, "kosteikko" tai "ilo".  Trigrammeilla voidaan luokitella kaikki olevainen. Niitä käytetään astronomiassa, astrologiassa, fengshuissa, maantieteessä, navigoinnissa, ihmisten ja eläinten luokittelussa jne.  Trigrammeilla on kiinalaisen elementtiteorian mukainen elementti.
Alkuperä

Myyttinen hallitsija Fuxi (2852-2737 eaa.) tutki taivasta ja maata sekä kaikkea niiden väliin sijoittuvaa olevaista.  Hän loi kahdeksan trigrammia luokitellakseen asioita.  Hänen sanotaan järjestäneen trigrammit xiantian-baguaksi.  Myöhemmin Zhou-dynastian perustajan, kuningas Wenin sanotaan tutkineen trigrammeja ja järjestäneen ne houtian-baguaksi.
Molemmat järjestykset on kuvattu Yijingin liitteessä "Shuoguazhuanissa" (说卦傳) eli trigrammien selityksessä.
Xiantian-bagua eli synnynnäinen bagua

Xiantian-baguassa, joka tunnetaan myös Fuxin (2852 - 2737 eaa.) järjestyksenä, taivas (qian) on ylhäällä ja maa (kun) alhaalla.
Taivaan ja maan välillä vasemmalla (idässä) on tuli eli aurinko (li) ja oikealla vesi eli kuu (kan), jotka määräävät ajan kulusta.
Vuori (gen) ja kosteikko (dui) ovat toisiaan vastapäätä.  Ne muodostavat maantieteellisen akselin eli ylänkö-alanko -parin ja kuvaavat veden valumasuuntaa.
Tuuli (xun) tuo alavilta mailta kostean ilmavirtauksen, joka vuoren kohdatessaan synnyttää ukkosen (zhen).  Tämä on meteorologinen pari.
Kukin pari on toisensa vastakohta.  Houtian-baguaa pidetään täydellisen, harmonisen maailman kuvana.  Näin se on voimakas hyvän onnen symboli, jota käytetään laajasti talismaaneissa ja koriste-esineissä.  Yleisin talismaani on bagua-peili.  Kiinalaisissa kaupungeissa käydään usein bagua-sotia, jolloin talojen ulkoseinille ja ikkunoihin ripustetaan peilejä ohjaamaan "pahaa energiaa" muualle.
Houtian-bagua eli omaksuttu bagua

Houtian-bagua, jota myös kuningas Wenin (1099 - 1055 eaa.) järjestykseksi kutsutaan, kuvaa ajan ja paikan muutoksia.
Houtian-bagua eli omaksuttu bagua > Ilmansuunnat

Trigrammien järjestys vastaa perinteistä kiinalaista karttaa, jossa etelä on ylhäällä ja pohjoinen alhaalla.  Tuli eli aurinko on ylhäällä etelässä, vesi eli kuu alhaalla pohjoisessa.  Perinteisessä kiinalaisessa kompassissa eli luopanissa trigrammit edustavat kahdeksaa ilmansuuntaa ja ne esitetään usein myös modernissa kompassissa.
Houtian-bagua eli omaksuttu bagua > Aika

Trigrammit symboloivat ajan kulkua.  Kan on keskiyö ja sydäntalvi. Li on keskipäivä ja keskikesä.  Aikaa seurataan baguassa myötäpäivään.  Näin zhen on aamu ja kevät; dui on ilta ja syksy.
Bagua-peilin sisältävä talismaani
Kuningas Wenin järjestys eli omaksuttu bagua
Big Brother Recordings

| Big Brother Recordings |
| --- | --- |

Emoyhtiö:  Sony BMG
Perustettu:  2000
Perustajat:  Oasis
Tyylilajit:  Rock, Brittipop
Kotimaa:   Yhdistynyt kuningaskunta
Kotisivu
Infobox OKNimi-testi OK: 
Big Brother Recordings on brittiläinen levy-yhtiö. Yhtiön perusti Noel Gallagher vuonna 2000 Oasisin ja Creation Recordsin sopimuksen päätyttyä. Big Brother Recordings julkaiseekin lähinnä rockyhtye Oasisin singlejä, albumeita ja DVD:tä. Ainoat ei Oasis julkaisut yhtiöllä ovat Happy Mondays yhtyeen single Playground Superstar ja Goal! elokuvan soundtrack. Vuonna 2001 Noel Gallagher perusti vielä Sour Mash levymerkin jolle kiinnitti Proud Mary ja Shack yhtyeet.
Oasis on käynyt neuvotteluita Sony BMG:n kanssa ostaakseen täydet oikeudet Oasis kataloogiin. Heinäkuussa 2008 Big Brother Recordings solmi Pohjois-Amerikan kattavan jakelusopimuksen Warner Bros Records kanssa, levyt julkaistaan WB:n Reprise Records labelilla. Skandinaviassa yhtiön julkaisut jakelee Bonnier Amigo Music Group.
Lista Julkaisuista

| 0 | 1 | 2 | 3 |
| --- | --- | --- | --- |
| RKID 001 - Go Let It Out | RKID 002 - Standing On The Shoulder Of Giants | RKID 003 - Who Feels Love? |  |
| RKID 004 - Sunday Morning Call | RKID 005 - Familiar To Millions | RKID 006 - Definitely Maybe * |  |
| RKID 007 - (What's The Story) Morning Glory? * | RKID 008 - Be Here Now * | RKID 009 - The Masterplan * |  |
| RKID 010 - Supersonic * | RKID 011 - Shakermaker * | RKID 012 - Live Forever * |  |
| RKID 013 - Cigarettes & Alcohol * | RKID 014 - Whatever * | RKID 015 - Some Might Say * |  |
| RKID 016 - Roll With It * | RKID 017 - Wonderwall * | RKID 018 - Don't Look Back In Anger * |  |
| RKID 019 - D'You Know What I Mean? * | RKID 020 - Stand by Me * | RKID 021 - All Around The World * |  |
| RKID 022 - Live By The Sea * | RKID 023 - The Hindu Times | RKID 024 - Stop Crying Your Heart Out |  |
| RKID 025 - Heathen Chemistry | RKID 026 - Little by Little / She is Love | RKID 027 - Songbird |  |
| RKID 028 - Can Y'see It Now? (I Can See It Now!!) ** | RKID 029 - Lyla | RKID 030 - Don't Believe The Truth |  |
| RKID 031 - The Importance of Being Idle | RKID 032 - Let There Be Love | RKID 033 - Goal! (OST) |  |
| RKID 034 - Playground Superstar (Happy Mondays single) | RKID 035 - Champagne Supernova (Lynchmob Beats Mix) **  | RKID 036 - Stop The Clocks |  |
| RKID 037 - Stop the Clocks (EP) | RKID 038 - Lord Don't Slow Me Down (Tour Documentary) |  |  |
| RKID 038X - Lord Don't Slow Me Down (Tour Documentary, 2-Disc version including 2005 concert) | RKID 039 - Lord Don't Slow Me Down (Kappale)** |  |  |
| RKID 050 - Falling Down (Chemical Brothers Remix) ** | RKID 051 - Dig Out Your Soul | RKID 052 - The Shock of the Lightning |  |
| RKIDNMECD1 - Dig Out Your Soul Songbook ** | RKID1NIL - The Meaning of Soul ** |  |  |

* Uudelleenjulkaisu, Oasisin Creation Recordsin aikaista materiaalia.
** Promootiojulkaisu.
Belfalas

Belfalasin sijainti Gondorin kartalla Keski-Maan kolmannella ajalla.
Belfalas on maakunta Gondorin rannikolla J. R. R. Tolkienin luomassa Keski-Maan fantasiamaailmassa. Belfalasia hallitsevat Gondorin alaisuudessa Dol Amrothin suuriruhtinaat, Tarun sormusten herrasta tapahtumien aikaan Imrahil, kahdeskymmenestoinen suuriruhtinas.
Belfalasin lounaaseen työntyvä niemimaa sijaitsee nimeään kantavan suuren Belfalasin lahden rannalla Anduinin suistosta länteen. Niemimaan sisäosat ovat Tolkienin piirtämien karttojen mukaan vuoristoisia. Länsirannikolla sijaitsee Dol Amroth, suuriruhtinaiden kaupunki ja satama. Jossakin Belfalasia luoteessa rajaavan Morthond-joen rantamilla sijaitsee myös Lórienin haltioiden muinainen satama Edhellond, joka jäi käytöstä Kolmannen ajan toisen vuosituhannen lopulla.
Barbitaali

| --- | --- |

Barbitaali
Systemaattinen (IUPAC) nimi
5,5-dietyylipyrimidiini-2,4,6(1H,3H,5H)-trioni
Tunnisteet
CAS-numero: 57-44-3
ATC-koodi: N05CA04
PubChem CID: 2294
DrugBank: DB01483
Kemialliset tiedot
Kaava: C8H12N2O3 
Moolimassa:  ?
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Vanha Veronal-lääkepakkaus
Barbitaali (joskus myös barbitoni) on ensimmäinen markkinoille tullut barbituraattijohdannainen. Sitä käytettiin unilääkkeenä vuodesta 1903 aina 1950-luvun keskivaiheille asti. Barbitaalin kemialliset nimet ovat dietyylimalonyyliurea tai dietyylibarbituurihappo.
Synteesi

Barbitaalin syntetisoivat ensimmäisenä vuonna 1902 saksalaiset kemistit Emil Fischer ja Josef von Mering. He julkistivat löydöksensä vuonna 1903, ja barbitaali tuli markkinoille vuonna 1904, lääketehdas Bayerin valmistamana nimellä Veronal. Barbitaalin liukoista suolaa markkinoitiin Scheringin valmistamana valmisteena Medinal.
Veronalia valmistettiin kondensoimalla dietyylimaloniesteriä käyttäen katalyyttinä natriumetylaattia, tai lisäämällä etyylijodidia malonyyliurean (eli barbituurihapon) hopeasuolaan. Lopputuloksena oli hajuton, hieman kitkeränmakuinen, valkoinen ja kiteinen jauhe.
Käyttö

Barbitaalia käytettiin unilääkkeenä ja annostus oli 10–15 graania eli 650–970 mg. Barbitaalin letaaliannos on 3,5–4,4 g, mutta kyseisellä annostuksella on myös saavutettu yli kymmenen vuorokauden yhtäjaksoinen uni, josta potilas on herättyään toipunut. Veronalia käytettiin imeskeltävinä tai veteen liuotettuina lääkejyväsinä, jotka maistuivat vain hieman kitkerältä verrattuna erittäin pahanmakuisiin bromipohjaisiin unilääkkeisiin tai kloraalihydraattiin.
Veronal oli suuri edistysaskel unilääkkeinä käytettyjen lääkeaineiden listalla. Barbitaalilla oli vain vähän sivuvaikutuksia, ja sen vaikuttava annos oli paljon alle letaaliannoksen, mutta lääkkeeseen kehittyi nopeasti toleranssi, ja hidasvaikutteisen barbitaalin yliannostuksista johtuvat kuolemantapaukset olivat yleisiä.
Aiheesta muualla

PubChem: Barbital. (englanniksi)
KEGG: Barbital[vanhentunut linkki]. (englanniksi)
ChemBlink: Barbital. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Barbituraatit
alfenaali
allobarbitaali
amobarbitaali
aprobarbitaali
barbeksakloni
barbitaali
barbitaalinatrium
bentsobarbitaali
bentsyylibutyylibarbitaali
brallobarbitaali
butabarbitaali
butalbitaali
etallobarbitaali
fenobarbitaali
fenobarbitaalinatrium
fetarbitaali
heksobarbitaali
heptabarbitaali
metarbitaali
metioturiaatti
metituraali
metoheksitaali
metyylifenobarbitaali
nealbarbitaali
pentobromitaali
pentobarbitaali
probarbitaali
proksibarbaali
reposaali
sekobarbitaali
sekbutabarbitaali
sigmodaali
syklobarbitaali
talbutaali
tetrabarbitaali
tialbarbitaali
tiamylaali
tiopentaali
tiosekonaali
tiotetrabarbitaali
vinbarbitaali
vinyylibitaali
Käännös suomeksi
Bogomil Pavlov

Bogomil Pavlov (s. 18. tammikuuta 1992) on bulgarialainen mäkihyppääjä. Hänen paras sijoituksensa Fis-cupin 13. sija. Hän edustaa kansallisella tasolla Moten -hiihtoseuraa. Hänen valmentajiaan ovat Winterlich Joachim ja Vladimir Zografskin isä Emil Zografski.
Aiheesta muualla

Bogomil Pavlov Kansainvälinen hiihtoliitto (FIS). (englanniksi)
Black Royal

| Black Royal> Tiedot |
| --- | --- |
Toiminnassa:  2013–
Tyylilaji:  stoner rock, sludge metal
Kotipaikka:  Tampere
Laulukieli:  englanti
Jäsenet:  Riku, laulu   Toni, kitara, taustalaulu   Pete, basso, taustalaulu   Jukka, rummut  
Levy-yhtiö:  Suicide Records (2017–)  
Aiheesta muualla
Kotisivut
Infobox OKNimi-testi OK: 
Black Royal on suomalainen rockyhtye, joka perustettiin alkuvuonna 2013 Tampereen Dogs Homessa. Se yhdistelee musiikissaan stoner rock -ja sludge metal -elementtejä. Rappioromantiikasta, pimeydestä sekä maailman epäkohdista syntyvissä sanoituksissa käsitellään mm. mystiikkaa, ahneutta ja maailmanloppua.
Yhtyeen suurimpiin vaikuttajiin lukeutuvat Entombed, Down, Carcass, Nine ja Disfear.
Jäsenet

Riku – laulu
Toni – kitara, taustalaulu
Juuso – basso, taustalaulu
Jukka – rummut
Diskografia

Lightbringer (2018)
Firebride (2020)
Earthbound (2022)
EP:t
The Summoning Pt. 1 (2015)
The Summoning Pt. 2 (2016)
”Dying Star” (2017)
”Seance” (2021)
”Earthbound” (2022)
”13th Moon” (2022)
”Ghosts of the Dead” (2022)
Aiheesta muualla

Black Royal Encyclopaedia Metallumissa (englanniksi)
Buzy (Pyrénées-Atlantiques)

Sisääntulotie Buzyyn
Buzy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 880 asukasta vuoden 1999 väestönlaskennassa. Buzyn pinta-ala on 17 neliökilometriä.
Barbizon 63

| Barbizon 63 |
| --- | --- |

Osoite:  140 East 63rd Street
Sijainti:  Manhattan, Yhdysvallat
Koordinaatit:  40°45′52″N 73°57′58″W﻿ / ﻿40.7644°N 73.9661°W﻿ / 40.7644; -73.9661
Rakennustyyppi:  kerrostalo
Suunnittelija:  Everett F. Murgatroyd ja Palmer H. Ogden
Valmistumisvuosi:  1928
 fiBarbizon 63 
  
Barbizon 63 on 23-kerroksinen kerrostalo Manhattanilla Lexington Avenuen ja East 63rd Streetin kulmauksessa. Se rakennettiin 1927–1928 nuorten yksinelävien naisten huoneistohotelliksi.
Arkkitehtuuri

Barbizonin suunnittelivat newyorkilaiset arkkitehdit Everett F. Murgatroyd ja Palmer H. Ogden, jotka suunnittelivat New Yorkiin muitakin hotelleja. Barbizon edustaa eklektististä arkkitehtuuria, jossa yhdistyy erilaiset tyylisuuntaukset. Koristeissa on mukana renessanssin, goottilaisen ja islamilaisen arkkitehtuurin piirteitä. Rakennus on päällistetty lohenpunaisilla tiilillä, ja koristelut ovat beigeä hiekkakiveä ja terrakottaa.
Barbizonin kaksi ensimmäistä kerrosta ovat suorakaiteen muotoisia ja täyttävät koko tontin. Kolmanneesta kerroksesta ylöspäin rakennuksessa on useita sisennyksiä, joiden seurauksena myös kerrosala pienenee ylempänä. Kerrokset 3–22 ovat U-kirjaimen muotoisia. Pohja on East 63rd Streetiä kohti. Ylin kerros on taas suorakulmio.